**MEĐUNARODNO PRIVATNO PRAVO - PISANI DIO ISPITA**

Zagreb, 7. lipnja 2017.

ODGOVORITE NA SLJEDEĆA PITANJA:

**NAPUTAK: 1) ZA SVAKI FORMALNI PRAVNI IZVOR KOJI U TESTU PRVI PUTA SPOMINJETE NAPIŠITE PUNI NAZIV I RELEVANTNU GODINU!**

**2) ODGOVORE (NA PITANJA OD 1.-5.) PIŠITE REDOSLIJEDOM POTPITANJA!**

**3) NAVEDITE OZNAKU PITANJA I POTPITANJA NA KOJE ODGOVARATE!**

**4) NA PITANJA ODGOVARAJTE CJELOVITIM REČENICAMA!**

**5) NEČITKO NAPISANE ODGOVORE NE MOŽEMO POZITIVNO OCIJENITI.**

**1. POVIJEST MPP-a I SUVREMENO MPP**

a) Objasnite Hubertov doprinos mpp-u. Navedite kada i gdje je djelovao i naslov njegovog relevantnog djela.

b) Objasnite što je komunitarizacija? **Koje** institucije EU i **na koji način** pospješuju komunitarizaciju?

c) Objasnite važnost još dvije institucije koje osim EU (uključujući i Vijeće Europe) i Haaške konferencije za mpp provode unifikaciju mpp-a. Uz svaku od njih navedite početak djelovanja i barem jedan relevantni pravni izvor koje je ta institucija donijela.

**2. MPP - OPĆI DIO**

a) Objasnite izraz “uzimaju se u obzir” u hrvatskom mpp-u kada se uređuje institut *renvoi*?

b) Objasnite osnovne razlike između pojmova boravište i uobičajeno boravište u hrvatskom mpp-u.

c) Navedite dva pravila neposredne primjene sadržana u dva različita izvora autonomnog nacionalnog hrvatskog MPP-a.

**3. POSEBNI DIO MPP-a I**

a) Kako Uredba Rim II (naputak!) uređuje materijalnopravno shvaćanje stranačke autonomije?

b) Objasnite polje primjene mjerodavnog prava u Uredbi Rim I.

c) Navedite koje pravo je mjerodavno za stjecanje prava vlasništva na zrakopolovu prema odredbama hrvatskog mpp-a? Navedite pravn(i)e izvor(e).

**4. POSEBNI DIO MPP-a II**

a) Po kojem pravu treba kvalificirati prebivalište u Haaškoj konvenciji iz 1961?

Postoji li iznimka? Objasnite Vaš odgovor.

b) Po kojem pravu/pravima treba hrvatski sudac kvalificirati prebivalište u BU I (bis)?

c) Kako Uredba Rim I uređuje uobičajeno boravište za fizičke osobe?

**5. MEĐUNARODNA TRGOVAČKA ARBITRAŽA**

a) Koji višestrani međunarodni ugovor i kako uređuje pitanje “pravnih osoba javnog prava”?

b) Navedite sve formalne pravne izvore u Republici Hrvatskoj koji se primjenjuju na priznanje stranih pravorijeka. Slijedite naputak. Koji izvor će se i po kojem kriteriju kojeg od izvora u praksi primijeniti - objasnite Vaš odgovor navodeći relevantnu odredbu.

c) Objasnite uzajamnost u NYK s aspekta hrvatskog arbitražnog prava.